Hvad hvis det økonomiske tab ved salget af Danmarks vaccineproduktion til Saudi Arabien er det mindste problem?

Det er efterhånden velkendt at Statens Seruminstituts salg af Danmarks vaccineproduktion til en privat virksomhed ejet af et saudisk forretningsimperium blev en dyr omgang for de danske skatteydere.

Ingeniøren kaldte det en "katastrofe". Altså det økonomiske tab som fulgte i kølvandet på salget.

Men hvad ellers?

Hvad med Danmarks kapacitet til at producere vacciner? Også i pressede situationer?

Altså, hvordan påvirkede salget beredskabet på dette område?

Hvad med Danmarks uafhængighed og selvstændighed på det temmelig vitale område?

Er vi selvforsynende med vacciner?

Er kapaciteten stor nok inden for landets grænser?

Hvordan påvirker salget af dansk vaccineproduktionen til en udenlandsk ejet storkoncern disse spørgsmål?

Lige præcist den slags vil jeg gerne undersøge.

Og inden jeg begyndte på det her debatindlæg, så påbegyndte jeg en artikel om det - og ringede til Statens Seruminstitut.

Her fik jeg først i receptionen at vide at man ikke kunne ringe ind som privatperson og stille spørgsmål.

Da jeg så forklarede receptionisten at jeg var ved at skrive om det her emne, så fik jeg at vide at der var tre forskellige steder jeg som presse kunne blive omstillet til!

Receptionisten foreslog AJ Vaccines som er navnet på det selskab vaccineproduktionen blev solgt til. Her blev jeg desværre blot mødt af en telefonsvarer.

Denne oplevelse af at løbe ind i en blindgyde er bestemt ikke ny, når det gælder offentlige myndigheder eller deres partnere i det private.

Som jer læsere, sidder jeg derfor nu uden svar på hvad salget helt præcist betyder for Danmark.

Hvad er det for en kapacitet vi som land har "udliciteret" til en fremmed magt? Og dermed opgivet kontrollen over.

Og hvad betydning kan det få den dag vi igen står med et alvorligt problem i Danmark som vedrører epidemier eller lignende nødsituationer?

Måske har politikerne nok engang handlet kortsigtet uden hensyn til danskernes nationale sikkerhed?

Jeg ved det ikke, og måske tager jeg helt fejl.

Men jeg mener at politikerne og embedsmændene skylder os en forklaring på den her.